વર્લ્ડ કપ 2019 : ઇંગ્લૅન્ડે વર્લ્ડ કપ જીત્યો, ન્યૂઝીલૅન્ડે દિલ\nપ્રથમ બેટિંગ કરતા ન્યૂઝીલૅન્ડે ઇંગ્લૅન્ડને 242નો ટાર્ગેટ આપ્યો હતો.

ઇંગ્લૅન્ડે પણ 241 રન કર્યા હતા અને એ રીતે સ્કોર બરાબર થતાં મૅચ ટાઇ પડી હતી.

સુપર ઓવરમાં ન્યૂઝીલૅન્ડને જીત માટે 16 રન કરવાના આવ્યા હતા. 

ઇંગ્લૅન્ડે ફાસ્ટ બૉલર જોફરા આર્ચરને બૉલિંગ આપી હતી. ન્યૂઝીલૅન્ડ તરફથી નીશામ અને ગુપ્ટિલ બેટિંગમાં આવ્યા હતા.

પાંચ બૉલમાં ન્યૂઝીલૅન્ડે 14 રન કરી લીધા હતા અને છેલ્લા બૉલે જીત માટે 2 રન કરવાના આવ્યા હતા. 

છેલ્લા બોલે 1 રન તો લઈ લીધો પણ બીજો રન દોડવા જતા ગુપ્ટિલ રનઆઉટ થયા અને ફરી વાર સ્કોર સરખો થઈ ગયો, એટલે કે બીજી વાર પણ ટાઇ પડી હતી.

પરંતુ મૅચમાં ઇંગ્લૅન્ડના વધુ ચોગ્ગાને કારણે ઇંગ્લૅન્ડની ટીમને વિજેતા જાહેર કરાઈ હતી અને એ રીતે ઇંગ્લૅન્ડ વિશ્વ ચૅમ્પિયન બન્યું હતું.

છેલ્લી ઘડી સુધી રોમાંચ યથાવત્

ઇંગ્લૅન્ડની ચાર વિકેટ પડ્યા પછી સ્ટૉક્સ અને બટલરે બાજી સંભાળી હતી. બંનેએ 110 રનની ભાગીદારી કરી હતી. 

જોકે ન્યૂઝીલૅન્ડના બૉલરો પણ મજબૂત બૉલિંગ નાખતા હતા. સામે પક્ષે બંને બૅટ્સમૅન પણ જાળવી જાળવીને રમતા હતા.

એવામાં 45.5મી ઓવરમાં બટલર કૅચઆઉટ થઈ ગયા અને લાંબા સમયથી ચાલતી બેટિંગ જોડી તૂટી.

બટલર આઉટ થયા બાદ વૉક્સ બેટિંગમાં આવ્યા હતા. જોકે વૉક્સ માત્ર ચાર બૉલ રમ્યા અને બે રન કરીને પેવેલિયન પરત ફર્યા હતા.

વૉક્સ ફરગ્યુસનના બૉલમાં મોટો શોટ રમવા ગયા અને બૉલ હવામાં ત્યાં જ ઊછળ્યો હતો અને વિકેટકીપર લાથમ તેને ઝીલી લીધો હતો.

ફરી વિકેટ પડતાં એક સમયે મૅચ ન્યૂઝીલૅન્ડના પક્ષમાં આવી ગઈ હતી. જોકે હજુ ક્રિઝ પર સ્ટૉક્સ રમતા હતા.

10થી વધુની ઍવરેજથી રન કરવાના હતા અને સ્ટૉક્સ હવે વધુ આક્રમક બન્યા હતા.

તો સામે છેડે રમી રહેલા પ્લનકેટ પણ યથાશક્તિ યોગદાન આપતા રહ્યા.

છેવટે છેલ્લી બે ઓવરમાં 24 રન કરવાના હતા. ત્યારે પ્લનકેટ આઉટ થઈ ગયા અને ફરી વાર કોણ જીતશે એ નક્કી કરવું મુશ્કેલ થઈ ગયું હતું.

સ્ટૉક્સ અને બટલરે રંગ રાખ્યો

ઇંગ્લૅન્ડના શરૂઆતના ચાર બૅટ્સમૅન માત્ર 69 રન કરીને પેવેલિયન ભેગા થઈ ગયા હતા.

ચાર બૅટ્સમૅન સસ્તામાં આઉટ થઈ જતા એક તબક્કે ન્યૂઝીલૅન્ડનું પલ્લું ભારે થઈ ગયું હતું.

બૉલરો પણ ઇંગ્લૅન્ડના સ્કોરને ધીમો પાડવામાં સફળ રહ્યા હતા.

જોકે દબાણમાં પણ પાંચમા અને છઠા ક્રમે આવેલા સ્ટૉક્સ અને બટલરે બાજી સંભાળી લીધી હતી.

બંનેએ વિકેટ ટકાવી રાખીને સ્કોરબોર્ડને આગળ વધાર્યું હતું. મોટા મોટા શોટ રમવાને બદલે તેઓએ સિંગલ રન પર વધારે ધ્યાન આપ્યું...\n\ntl;dr:
2019ના વર્લ્ડ કપની ફાઇનલમાં ઇંગ્લૅન્ડે પહેલી વાર ઐતિહાસક જીત મેળવી છે. સુપર ઓવરમાં ન્યૂઝીલૅન્ડને 16 રન કરવાના હતા, પરંતુ તે 15 રન જ કરી શક્યું હતું.